cyanic-selkie/wikianc huggingface dataset:
Puolisuunnikas
Sivut, lävistäjät, bimediaanit ja korkeusjanat
Lävistäjät piirretään kulmasta vastakkaiseen kulmaan, joten niitä on kaksi: BD = q ja AC = r. Ne leikkaavat toisensa pisteessä E, joka jakaa kummankin lävistäjän samassa suhteessa osiin: AE : EC = BE : ED = a : c.
Bimediaanit piirretään sivun keskipisteestä vastakkaisen sivun keskipisteeseen. Niitäkin on kaksi, joista m piirretään kantojen välille ja n kylkien välille. Kylkien välistä bimediaania kutsutaan englanninkielisessä kirjallisuudessa myös nimellä "median" ja se on yhdensuuntainen kantojen kanssa (a || m || c). Bimediaanit leikkaavat toisensa pisteessä F. Lävistäjien keskipisteet R ja Q sijaitsevat aina puolisuunnikkaan kylkiä yhdistävällä bimediaanilla n ja leikkauspiste E sijaitsee aina kannat yhdistävällä bimediaanilla m. Leikkauspisteet E ja F sijaitsevat yleensä eri kohdissa.
Bimediaanien leikkauspisteen F fysikaalinen tulkinta liittyy painopisteeseen. Jos nelikulmien kärkiin sijoitetaan samansuuruiset painot, on F näiden painojen geometrinen painopiste. Tämä ominaisuus on yhteinen kaikille nelikulmioille.
Puolisuunnikkaan korkeudella tarkoitetaan kantojen AB ja CD välistä etäisyyttä. Korkeusjana on mikä tahansa kantojen tai niiden jatkeiden välinen normaalin suuntainen jana. Se merkitään h = hac.
Kulmat
Puolisuunnikkaan sisäkulmien summa on α + β + γ + δ = 360°. Sisäkulmat ovat yleensä eri suuruiset. Ulkokulmat ovat sisäkulmien suplementtikulmat eli esimerkiksi kärjessä B on ι = 180° − β.
Lävistäjät erottavat sisäkulmista kannan ja lävistäjän välisen kulman (neljä kappaletta), jotka ovat ristikkäin saman suuruiset: ja  Usein on  Näiden yhtäsuuruuksien vuoksi kolmiot ΔAEB ja ΔCED ovat yhdenmuotoiset.
Lävistäjät leikkaavat toisensa pisteessä E kulmassa ε tai θ, jotka ovat toistensa vieruskulmia eli ε + θ = 180°. Molemmilla kulmilla on ristikulmat, mikä on merkitty näkyviin kulmalle ε.
Bimediaanit leikkaavat toisensa pisteessä F kulmassa ζ. Silläkin on luonnollisella tavalla risti- ja vieruskulmat.
Pinta-ala
Puolisuunnikkaan pinta-ala voidaan laskea esimerkiksi kylkiä yhdistävän bimediaanin avulla. Kylkien välinen bimediaani n on yhdensuuntaisten sivujen a ja c pituuksien keskiarvo. Pinta-alan laskeminen yksinkertaistuu ja palautuu n leveän ja h korkeaan suorakulmion laskemiseen:
Pinta-ala voidaan laskea, vaikka tunnetaan vain sivujen pituudet (yhdensuuntaisia ovat a || c):
Puolisuunnikas voidaan jakaa neljäksi kolmioksi lävistäjien AC = r ja BD = q avulla, jolloin nämä leikkaavat toisensa pisteessä E. Tällöin kylkien puoleiset kolmiot ovat pinta-alaltaan yhtä suuret (ΔAED = ΔBEC). Lisäksi kylkien puoleisten kolmioiden alojen tulo on yhtäsuuri kuin kantojen puoleisten kolmioiden alojen tulo (ΔAED × ΔBEC = ΔAEB × ΔCED). Kahden vierekkäisen kolmion pinta-alojen suhde on yhtä suuri kuin yhdensuuntaisten sivujen suhde: ΔAEB : ΔAED = ΔAEB : ΔBEC  = ΔBEC : ΔCED = ΔAED : ΔCED = a : c.
Tasakylkinen puolisuunnikas
thumb|100px|Tasakylkinen puolisuunnikas Tasakylkisessä puolisuunnikkaassa kyljet ovat yhtä pitkät, jolloin myös kantakulmat ovat yhtä suuret. Samalla puolisuunnikas muuttuu symmetriseksi ja kannat yhdistävä bimediaani on tällöin symmetria-akselina. Se on myös syklinen monikulmio, jonka ympäröivän ympyrän keskipiste sijaitsee symmetria-akselilla.
Suorakulmainen puolisuunnikas
Suorakulmaisella puolisuunnikkaalla on kaksi suoraa kulmaa, joita yhdistää toinen korkeusjanaksi kutsuttava kylki. Kantojen toinen kulma on siten suora.
Suunnikas ja neljäkäs
Suunnikas ja neljäkäs ovat puolisuunnikkaiden erikoistapauksia, koska niillä on kaksi yhdensuuntaista sivuparia (jos käytetään määritelmää: vähintään yksi yhdensuuntainen sivupari). Lisäksi ne ovat tasakylkisiä puolisuunnikkaita.
Suorakulmio ja neliö
Suorakulmio ja neliö ovat suunnikkaana myös puolisuunnikkaita. Ne ovat erityisesti tasakylkisiä ja suorakulmaisia puolisuunnikkaita.
Italia et Africa
Italia et Africa eli Italian ja Afrikan (pretoriaani)prefektuuri, usein vain Italia eli Italian (pretoriaani)prefektuuri (Praefectura (praetorio) Italiae), oli Rooman valtakunnan pretoriaaniprefektuuri, joka käsitti osan valtakunnan keskiosista, mukaan lukien Italia ja keskinen Pohjois-Afrikka.
Prefektuuri oli olemassa ajoittain 300-luvulla, kun Italia, Illyricum et African prefektuuri oli jaettuna kahteen osaan, jotka olivat Italia et Africa ja Illyricum. Arviolta se oli olemassa noin vuosina 347–361, 375–379 ja 388–391, sekä pysyvästi Rooman valtakunnan jaon jälkeen vuodesta 395, jonka jälkeen se oli osa Länsi-Roomaa. Prefektuuri toimi ylemmän tason hallintoyksikkönä, ja jakautui diokeeseihin ja provinsseihin.
Diokeesit ja provinssit
Prefektuurin diokeesit ja provinssit olivat:
Selitykset:
Benevento Calcio
Benevento Calcio on italialainen jalkapalloseura Beneventosta, Campaniasta. Seura perustettiin alun perin vuonna 1929 ja uudelleen vuonna 2005. Kaudella 2022–2023 Benevento pelaa Serie B:ssä, jonne se putosi keväällä 2021 yhden Serie A -kauden jälkeen.
Amesbury
Amesbury on kaupunki Englannissa Wiltshiren kreivikunnassa 13 kilometriä pohjoiseen Salisburysta. Siellä on noin 28 000 asukasta. Stonehenge sijaitsee Amesburyn liepeillä.
Historia
Runsaan kilometrin päässä länteen kaupungista on rautakauden aikainen umpeenkasvanut kumpulinnoitus. Linnoitus tunnetaan paikallisesti nimellä "Vespasian's Camp", joka juontaa nimensä roomalaisesta kenraalista ja hallitsijasta, jonka johtama sotaretki kulki alueen läpi. 1600-luvun kartoissa Amesbury tunnettiin nimellä "Ambersbury" josta on päätelty, että se on nimetty Ambrosius Aurelianuksen mukaan, joka oli roomalaisbrittiläisen vastarinnan johtaja sakseja vastaan 400-luvulla. Amesbury on myös liitetty kuningas Arthurin legendaan: nunnaluostari jonne Guinevere vetäytyi legendan mukaan sijaitsi Amesburyssa.
Zoo TV: Live from Sydney
Vuonna 1995 Zoo TV: Live from Sydney palkittiin parhaan musiikkielokuvan Grammy-palkinnolla.
Suomessa Zoo TV: Live from Sydneyn DVD-julkaisu nousi vuonna 2006 viikolla 39 virallisen musiikki-DVD-listan toiseksi.
Esa Lehikoinen
Esa Lehikoinen voi tarkoittaa seuraavia henkilöitä
Ensimmäinen Samuelin kirja
Ensimmäinen Samuelin kirja on yksi Raamatun Vanhan testamentin historiallisista kirjoista. Se on Raamatun yhdeksäs ja juutalaisen Raamatun Tanakin toisen pääosion Nevi'imin eli profeettojen kolmas kirja. Ensimmäisen Samuelin kirjan tunnetuimpia tarinoita on Daavidin ja Goljatin kohtaaminen.
Historia
Samuelin kirjoissa kuvataan noin 130 vuoden ajanjaksoa, jolloin kuningasvalta Israelissa vakiintui. Kirjojen kirjoittajana pidetään Samuelia, Gadia ja Natania. Samuelin uskotaan kirjoittaneen ensimmäisen kirjan ensimmäiset 24 lukua. Gadin, Daavidin kumppanin (1 Sam. 22:5), uskotaan kirjoittaneen ennen häntä tapahtuneesta historiasta. Nathanin uskotaan täydentäneen sitä, sekä järjestäneen kirjat nykyään tunnettuun muotoon (1 Aik. 29:29).
Sisältö
Ensimmäinen Samuelin kirja käsittää noin sadan vuoden ajanjakson joka on lähes päällekkäinen Samuelin elämän kanssa. Se sisältää:
Daavidin voitto Goljatista kerrotaan luvussa 17. Tuleva kuningas Daavid voitti ensimmäisenä mainetyönään kivilingollaan lähes kolmimetrisen ("kuuden kyynärän ja vaaksan mittaisen") filistealaisjättiläisen. Tästä kaksintaistelusta on syntynyt sanonta "Daavidista ja Goljatista".
Samuelin kirjat antavat tasapainoisen ja psykologisesti uskottavan kuvan ajasta, jota ne kuvaavat. Se kuvaa Saulin ja Daavidin sankaruutta ja voimaa, heidän kehitystään ja ystävyyksiään, mutta myös heidän epäilyjään, syntejään ja epäonnistumisiaan. Tämä on harvinaista ajankohdan historiallisille kirjoituksille, tuolloin hallitsijoista oli tapana kirjoittaa joko kokonaan positiiviseen tai kokonaan negatiiviseen sävyyn.
Kirjat eivät muodosta täydellistä historiaa. Kerronnassa on usein aukkoja, sillä kirjojen tarkoituksena on esittää Israelin kuningaskunnan vaiheittainen kehitys, eikä kaikkien hallitsijoiden hallituskausien kaikkia tapahtumia.
LkCa 15
LKCa 15 on nuori tähti, jolta on kuvattu pölykiekko ja sen sisällä kiertävä planeetta. Planeetan nimitys on LkCa 15 b. Valoläikkänä näkyvä planeetta kiertää tähteä pölykiekon sisällä.
Molempain Sisiliain kuningaskunta
Molempain Sisiliain kuningaskunta oli vuosina 1130–1282, 1442–1458 ja 1816–1860 toiminut kuningaskunta, johon kuului Etelä-Italia ja Sisilian saari. Kuningaskunnan pääkaupunkina oli ensin Palermo ja myöhemmin Napoli.
Kolme ajanjaksoa
Molempain Sisiliain kuninkaan (tai Sisilian kuninkaan) arvo oli vuosina 1130–1282 hallinneilla Etelä-Italian kuninkailla. Heistä ensimmäinen oli normannisukuinen herttua Roger II, joka valtasi Palermon vuonna 1091 ja piti sitä pääkaupunkinaan. Hän peri vuonna 1127 toisen herttuakunnan Italian mantereelta ja julistautui vuonna 1130 kuninkaaksi ”molemmissa Sisilioissa”. Tätä kautta kutsutaan myös nimellä Sisilian kuningaskunta. Merkittävä maan myöhempi kuningas oli Fredrik I, joka hallitsi keisarina nimellä Fredrik II Palermon asukkaiden kapina ranskalaisia hallitsijoita vastaan eli Sisilian iltamessu vuonna 1282 hajotti valtion kahtia: mantereen puoli (nimellä Sisilian kuningaskunta) oli siitä alkaen eri valtio kuin Sisilian saari (Trinacria).
Vuonna 1442 Aragonian ja Sisilian kuningas Alfonso V Loistava valloitti Napolin ja palautti siten molemmat Sisiliat jälleen yhteen. Alfonson kuoltua 1458 maat kuitenkin jaettiin perinnönjaossa erilleen.
Kuningaskunta muodostettiin uudelleen Wienin kongressissa 1815 nostamalla Bourbon-suvun kuningas Ferdinand valtaan Napoleonin valloitusten jälkeen. Vuonna 1861 Sardinian kuningaskunta valloitti alueen ja Viktor Emanuel II julistautui yhtenäisen Italian kuninkaaksi.
Pimeä galaksi
Pimeäksi galaksiksi kutsutaan galaksia, joka ei käytännössä säteile lainkaan sähkömagneettista säteilyä. Tällaisia galakseja on siten lähes mahdotonta havaita perinteisin tähtitieteellisin menetelmin. Pimeys aiheutuu siitä, että galaksissa ei ole lainkaan tähtiä vaan se koostuu pölystä ja kylmästä kaasusta. On myös arveltu, että pimeät galaksit koostuisivat pimeästä aineesta mutta todisteita asiasta ei ole onnistuttu löytämään. Moni pimeä galaksi onkin osoittautunut tavalliseksi galaksiksi, jossa on vain poikkeuksellisen vähän tähtiä, ja on siksi äärimmäisen hankala havaita suoraan.
Pelkästään pimeästä aineesta muodostunut pimeä galaksi olisi mahdollista havaita ainoastaan vetovoimansa perusteella, sillä se vetää puoleensa naapurigalakseja ja sitä ympäröivää ainetta painovoimalakien edellyttämällä tavalla.
Toistaiseksi tunnetaan ainoastaan yksi pimeäksi galaksiksi kutsuttu kohde, VIRGOHI21. Se raportoitiin löydetyksi alkuvuodesta 2005 radioteleskoopilla tehdyistä havainnoista. Näissä havainnoissa voitiin nähdä noin 10^{8} Auringon massainen kertymä hyvin heikosti säteilevää neutraalia vetyä sekä ympäröivän avaruuden kaasun liikkeestä päätellen myös noin 10^{11} auringon massan verran pimeää ainetta. Itse galaksia ei kuitenkaan voitu havaita, vaikka sen olisi pitänyt massansa perusteella olla helposti havaittavissa, sillä alueella ei ole lainkaan tähtiä, eikä neutraali vety säteile optisella alueella senkään vertaa kuin radioalueella.
Heinäkuussa 2012 ESO-tiedejärjestön tutkijat onnistuivat löytämään 12 uutta pimeää galaksia Perussa sijaitsevan äärimmäisen tehokkaan teleskoopin avulla. Ne löydettiin, kun tutkijat etsivät niitä voimakkaasti säteilevien kvasaarien läheltä.
Get Damned
Get Damned on yhdysvaltalaisen metalcore-yhtyeen The Agony Scenen kolmas albumi. Se julkaistiin 23. lokakuuta 2007.
Andreas Sander
pienoiskuva|Andreas Sander ([[Bormio 2019).]] Andreas Sander (s. 13. kesäkuuta 1989 Schwelm) on saksalainen alppihiihtäjä ja MM-mitalisti. Seuratasolla Sander edustaa SG Ennepetalia. Hän kilpailee syöksylaskussa ja super-G:ssä.
Sander debytoi alppihiihdon maailmancupissa maaliskuussa 2008 Bormion super-G:ssä. Ensimmäiset maailmancupin pisteensä hän saavutti Val Gardenan syöksylaskussa joulukuussa 2010 sijoituttuaan sijalle 28. Kymmenen parhaan joukkoon hän sijoittui ensimmäisen kerran oltuaan kymmenes Santa Caterinan syöksylaskussa joulukuussa 2015. Ensimmäisen palkintosijansa hän saavutti oltuaan toinen Aspenin supersuurpujottelussa maaliskuussa 2023. Puolitoista viikkoa myöhemmin hän sijoittui kolmanneksi Soldeun maailmancupfinaalien syöksylaskussa. Supersuurpujottelucupissa hän oli neljäs.
Sander osallistui vuoden 2011 MM-kilpailuihin Garmisch-Partenkirchenissä. Hän oli tuolloin parhaimmillaan 21. super-G:ssä. Vailin MM-kilpailuissa 2015 hän oli parhaimmillaan syöksylaskussa 17:s. Sankt Moritzin MM-kilpailuissa 2017 hän sijoittui supersuurpujottelussa seitsemänneksi ja syöksylaskussa kahdeksanneksi. Pyeongchangin olympialaisissa 2018 hän oli supersuurpujottelussa kahdeksas ja syöksylaskussa kymmenes. Cortina d’Ampezzon MM-kilpailuissa 2021 hän saavutti syöksylaskussa hopeaa ja sijoittui supersuurpujottelussa yhdeksänneksi. Pekingin olympialaisissa 2022 hän sijoittui supersuurpujottelussa kahdeksanneksi ja syöksylaskussa 17:nneksi. Courchevelin / Méribelin MM-kilpailuissa 2023 hän oli supersuurpujottelussa yhdeksäs.
Nuorten MM-kilpailuihin Sander on osallistunut kolme kertaa saavuttaen kultaa super-G:stä vuodelta 2008 Formigalista.
Alicia Rhett
Alicia Rhett (1. helmikuuta 1915 Savannah, Georgia – 3. tammikuuta 2014 Charleston, Etelä-Carolina ) oli yhdysvaltalainen näyttelijä ja muotokuvamaalari, joka muistetaan parhaiten India Wilkesin roolista elokuvassa Tuulen viemää (1939).
Rhett syntyi Savannah’ssa, Georgian osavaltiossa. Hänen äitinsä oli liverpoolilainen maahanmuuttaja Isabelle Murdoch ja isänsä armeijan työntekijä ja insinööri Edmund M. Rhett. Isä kuoli tyttärensä varhaislapsuudessa, ja Alicia muutti äitinsä kanssa Charlestoniin, Etelä-Carolinaan, jossa hän ajan mittaan sai töitä teatterista.
Rhettin maine perustuu pitkälti yhteen elokuvaan. Hän sai roolinsa Hollywood-ohjaaja George Cukorin löydettyä hänet vuonna 1936. Pian Rhett kuitenkin palasi Etelä-Carolinaan ja vetäytyi elokuvamaailmasta 1941 ”sopivien roolien” vähyyden vuoksi.
Rhett harrasti kuvataidetta jo lyhyen näyttelijänuransa aikana. Hän piirsi kuvausten välissä muotokuvia ja sketsejä kanssanäyttelijöistä; myöhemmin hän maalasi muotokuvat mm. amiraali Louis Emil Denfeldistä sekä Estellene P. Walkerista, jonka kuva on Etelä-Carolinan osavaltiollisessa kirjastossa. Hän myös kuvitti kirjoja, kuten South Carolina Indians -teoksen vuonna 1965.
Porin linja-autoasema
thumb|340x340px|Porin linja-autoasema Porin linja-autoasema on yksi Suomen linja-autoasemista. Nykyinen asemarakennus valmistui vuonna 1955.
Nykyinen asemarakennus
Nykyinen asemarakennus sijaitsee Porissa tontilla Itsenäisyydenkatu 44. Linja-autoasema sijaitsi valmistuttuaan kaupungin keskustan laidalla, mutta kaupungin laajennuttua sijaitsee nykyisin keskellä kaupunkia Keskusaukion laidalla.
Vanha asemarakennus
Vanha asemarakennus sijaitsi Isolinnankadun toisessa päässä nykyisen City Tokmannin tavaratalon paikalla. Vanha asemarakennus on purettu.
Liikennöinti
Linja-autoasema on toiminut pääasiassa kaukoliikenteen käytössä, mutta myös lähtöasemana paikallisliikenteessä.
Porin uusi matkakeskus avattiin 1. syyskuuta 2017 Asema-aukiolle rautatieaseman yhteyteen. Suurin osa linja-autoliikenteestä siirtyi linja-autoasemalta matkakeskukseen.
Jaakko Rantanen (täsmennyssivu)
Jaakko Rantanen on muun muassa seuraavien henkilöiden nimi:
Saint-Pierre ja Miquelon
Saint-Pierre ja Miquelon on Ranskalle kuuluva saariryhmä Newfoundlandin etelärannikon edustalla. Saariryhmän pinta-ala on noin 242 neliökilometriä ja väkiluku jonkin verran alle 6 000. Saariryhmän pääkaupunki on Saint-Pierre.
Maantiede
thumb|vasen|CIA:n kartta Saint-Pierre ja Miquelonista. Saint-Pierre ja Miquelon on pieni saariryhmä ja se sijaitsee Newfoundlandin etelärannikon tuntumassa. Yhteensä saarten maapinta-ala on 242 neliökilometriä. Ilmasto on kylmä, sateinen ja sumuinen.
Saint-Pierre on noin viisi kilometriä kaakkoon Langladesta. Saaret erottaa La Baie -niminen salmi. Saint-Pierren luoteisosassa on kukkuloita ja kaakkoisosassa kivistä alankoa. Saaren rannikolla on pohjoisessa kallioita ja etelässä epäsäännöllisiä niemiä ja niemekkeitä. Pääsaarten lisäksi saaristoon kuuluu useita pienempiä saaria, kuten Grand Colombier, Île-aux-Marins, Île-aux-Pigeons, Île-aux-Vainqueurs ja Île Verte.
Saarilla on vain vähän kasvillisuutta, mutta turvesoita on laajalti. Rannat ovat jyrkkiä kallioita. Saint-Pierre ja Miquelonilta on suora meriyhteys Pohjois-Atlantille ja saarilta kalastetaan runsaasti kalaa, mutta ylikalastus vähentää kalakantoja. Silti saarten kalavedet ovat maailman parhaimpia.
Historia
Ensimmäinen tutkimusmatkailija saarilla oli todennäköisesti portugalilainen João Álvares Fagundes, joka rantautui sinne vuonna 1520. Jacques Cartier vaati niitä Ranskalle 14 vuotta myöhemmin. Saaren asuttivat 1600-luvun alussa 30 kalastajaa. Ensimmäinen pysyvä kalastuskylä perustettiin vuonna 1604, ja ensimmäiset asukkaat olivat pääosin baskeja, normandialaisia ja bretoneita Ranskan länsiosista.
Kun Britannia vaati saarten omistajuutta Utrechtin rauhassa vuonna 1713, saarilla ei ollut asutusta. Saaret luovutettiin uudestaan Ranskalle Pariisin rauhassa 1763. Ranska asutti saaret 350 Ranskasta karkotetulla henkilöllä. Britannia valtasi saaret Yhdysvaltain vapaussodan aikana vuonna 1793. Ranskalla saaret palautettiin Pariisin rauhassa 1814.
Vaikka saaret olivatkin hedelmättömiä, niistä tuli ranskalaisille tärkeä kalastuskeskus. Saint-Malosta lähti 1800-luvun puolivälin jälkeen vuosittain noin 4 000 ranskalaista kalastajaa 200 kuunarilla. Laivue kaatui vuonna 1904, kun Ranska menetti entente cordiale -sopimuksen myötä kalastusoikeudet Newfoundlandin rannikolla.
Saarten talous koki nousukauden 1920-luvulla Yhdysvaltain kieltolain ansiosta. Siitä tuli viskin, viinin ja rommin salakuljettamisen keskus. Kieltolain kumoaminen vuonna 1933 aiheutti kuitenkin lama-ajan.
Saarista tuli merentakainen territorio vuonna 1946 ja departementti 1976. Vuonna 1985 niiden asema muutettiin merentakaiseksi yhteisöksi, sillä departementtisopimus oli ristiriidassa Euroopan yhteisön tariffijärjestelmän kanssa.
Kalastusteollisuus koki pahoja takaiskuja 1970-luvulla, kun se oli Kanadan kanssa riidoissa kalastuskiintiöistä ja aluevesistä. Kansainvälinen välitystuomioistuin päätti vuonna 1992, että Saint-Pierre ja Miquelonin talousalue olisi 2 537 neliömeripeninkulman laajuinen. Kanada olisi rajoittanut saarten talousalueen 1 070 neliömeripeninkulmaan, kun taas Ranska oli vaatinut 14 500 neliömeripeninkulman aluetta.
Politiikka
Saarten asukkailla on äänioikeus paikallisvaaleissa sekä Ranskan valtiollisissa vaaleissa ja europarlamenttivaaleissa. Saarten päämies on Ranskan asettama kuvernööri.
Talous
thumb|Pääkaupunki [[Saint-Pierre (Saint-Pierre ja Miquelon)|Saint-Pierre talvella.]] Saarten talous perustuu kalastukseen ja kalanjalostukseen, mutta saarilla myös viljellään vihanneksia vähäisessä määrin. Saaret tarjoavat palveluita ulkomaalaisille troolareille. Elintarvikkeet tuodaan Ranskasta ja Kanadasta.
Vähentääkseen riippuvuutta Ranskan ja Kanadan avusta ja estääkseen talouden taantumista, viranomaiset yrittävät monipuolistaa taloutta kehittämällä satamaa ja turismia. Kuitenkin saarilla on korkea elintaso johtuen maksuttomasta koulutuksesta ja hyvästä sosiaaliturvasta.
Saarilla on kaksi lentokenttää ja 117 kilometriä tietä, josta 80 kilometriä on päällystettyä.
Väestö
Vuoden 2013 väestönlaskennan mukaan Saint-Pierre ja Miquelonilla oli 6 057 asukasta. Asukkaista noin 5 500 asuu pienemmällä Saint-Pierren saarella, jolla myös alueen hallinnollinen keskus sijaitsee. Monet heistä ovat etniseltä taustaltaan baskeja tai bretoneita, entisiä ranskalaisia kalastajia. Pääosa väestöstä on roomalaiskatolisia.
Mistä ei voi puhua
Mistä ei voi puhua: Kirja uskosta ja uskonnosta on Anna Kontulan kirja vuodelta 2012. Teoksen on julkaissut Into (ISBN 978-952-264-183-0).
Illyricum (prefektuuri)
Illyricum eli Illyrian (pretoriaani)prefektuuri oli Rooman valtakunnan pretoriaaniprefektuuri, joka käsitti valtakunnan itäisiä keskiosia, kuten Balkanin alueen.
Prefektuuri oli olemassa ajoittain 300-luvulla, kun Italia, Illyricum et African prefektuuri oli jaettuna kahteen osaan, jotka olivat Illyricum ja Italia et Africa. Arviolta se oli olemassa noin vuosina 347–361, 375–379 ja 388–391, sekä pysyvästi Rooman valtakunnan jaon jälkeen vuodesta 395, jonka jälkeen se oli osa Itä-Roomaa. Prefektuuri toimi ylemmän tason hallintoyksikkönä, ja jakautui diokeeseihin ja provinsseihin.
Diokeesit ja provinssit
Prefektuurin diokeesit ja provinssit olivat:
Selitykset:
Päivän Sanomat
Historia
Päivän Sanomia julkaisi SDP:n opposition elokuussa 1957 perustama Kustannusosakeyhtiö Päivän Sanomat. Lehti ilmestyi vuoden 1957 aikana neljä kertaa viikossa ja vuoden 1958 alusta lähtien viikon jokaisena päivänä. Vuoden 1958 lopulla lehden levikki oli noussut 23 000:een, mikä lähenteli silloisia Suomen Sosialidemokraatin levikkilukuja. Helmikuussa 1959 Kustannusosakeyhtiö Päivän Sanomien suurimmaksi osakkaaksi tuli rekisteröimätön yhdistys Kansanvaltaisen Yhteiskunnan Tuki. Lehti painettiin Yhteistyön kirjapainossa helmikuusta 1959 alkaen. Päivän Sanomat ilmestyi tuolloin kuudesti viikossa kahdeksansivuisena. Myöhemmin lehti painettiin Kirjapaino Kursiivissa.
SDP:n eheytysneuvotteluissa 1960-luvun alkupuolella Päivän Sanomat oli jatkuvasti keskeinen kiistelyn kohde. SDP:n neuvottelijat asettivat aina yhdeksi sovinnon ensimmäisistä ehdoista Päivän Sanomien lakkauttamisen, kun taas TPSL:n taholta lehteä pidettiin vain yhtenä osana kokonaiseheytyksestä.
Päivän Sanomat julkaisi Maaliskuun 25. päivänä 1972 artikkelin "Suomen äärioikeisto hakee ohjeensa Washingtonista" jonka aikomuksena oli Georg C. Ehrnroothin mustamaalaaminen. Artikkelin yhteydessä julkaistiin valokopio kirjeestä jonka Ehrnrooth oli lähettänyt yhdysvaltalaiselle kongressiedustajalle, Edward J. Derwinskille. Asiasta tehtiin rikosilmoitus ja se eteni oikeuteen ja Päivän Sanomien päätoimittaja Eero Santala ja jutun kirjoittanut toimittaja saivat sakot. Suojelupoliisi arveli salaiseksi luokitellussa muistiossa, että kirjeiden anastaminen ja julkaisu lehdessä oli KGB:n tarkkaan harkittu hyökkays Ehrnroothia vastaan.
Päivän Sanomat lakkasi ilmestymästä vuoden 1972 lopulla, ja sen seuraajaksi perustettiin vuoden 1973 alussa Päivän Uutiset, joka ilmestyi vuoteen 1975 saakka. Kustannusosakeyhtiö Päivän Sanomien omaisuus siirtyi Kirjapaino Kursiivin omistukseen helmikuussa 1973.
François Hesnault
François Hesnault (s. 30. joulukuuta 1956 Neuilly-sur-Seine, Ranska) on entinen ranskalainen moottoriurheilija ja Formula 1 -kuljettaja. Hän osallistui F1-urallaan 21 osakilpailuun saavuttamatta ainuttakaan MM-pistettä. Hesnault selviytyi maaliin parhaimmillaan seitsemäntenä Hollannin GP:ssa 1984.
Hesnault aloitti F1:sissä Ligier-tallissa kaudella. Seuraavalla kaudella tie johti Brabham-talliin, mutta tulokset eivät olleet kovinkaan vakuuttavia ja Hesnault sai lähteä tallista. Hän pääsi vielä ajamaan uransa viimeisen kilpailun Saksan GP:hin 1985 Renault'n kolmannella autolla. Samalla hän oli ensimmäisiä F1-kuljettajia, joiden autoon asennettiin kuljettajan kuvakulmaa seuraava onboard-kamera.
Toronton sinfoniaorkesteri
Toronton sinfoniaorkesteri on Torontossa, Kanadassa vuonna 1922 perustettu sinfoniaorkesteri.
Toronton sinfoniaorkesterin perusti joukko torontolaisia muusikoita sekä wieniläissyntyinen kapellimestari Luigi von Kunits. Orkesteri piti ensimmäisen konserttinsa Massey Hallissa huhtikuussa 1923. Silloin orkesteri käytti itsestään nimeä "Uusi sinfoniaorkesteri". Nykyisen nimensä se otti käyttöön 1927.
Anu Ennok
Anu Ennok (s. 25. tammikuuta 1992) on virolainen lentopalloilija, joka pelaa Suomen Mestaruusliigaa kaudella 2019-2020 LP Viestin joukkueessa. Aiemmin hän pelasi jo Suomessa yhteensä kolme kautta Oriveden Ponnistuksessa ja LP Viestissä. Lisäksi Ennok on pelannut Sveitsissä ja Ranskassa. Hänen kasvattajaseura on Viljandi Metal. Hän on pelipaikaltaan yleispelaaja, mutta on pelannut myös maajoukkueessa liberona.
Ennok debytoi Suomen Mestaruusliigassa kaudella 2011–2012 virolaisen kasvattaseuransa Viljandi Metalin oltua mukana runkosarjassa kahden kierroksen ajan. Kaudelle 2012–2013 Ennok siirtyi Oriveden Ponnistuksen riveihin saavuttaen SM-pronssia.
Vuonna 2013 Ennok siirtyi LP Viestiin ja on ollut voittamassa SM-kultaa vuosina 2014 ja 2015 sekä Suomen Cupin 2014 ja cupin hopeaa 2013. Ennok valittiin Mestaruusliigan tähdistöön kaudella 2013–2014.
Viron mestaruuden ja cupmestaruuden Ennok voitti vuosina 2010, 2011 ja 2012. Hänet on valittu Viron parhaaksi naislentopalloilijaksi viidesti perättäin 2012-2016 ja kolmena edellisenä vuonna parhaaksi naisjunioriksi.
Ennok on edustanut kotimaataan myös rantalentopallossa. Hänet ja Mari-Liis Graumann valittiin Viron parhaaksi nuoreksi beachpariksi vuosina 2010 ja 2011.
Ensimmäinen kuninkaiden kirja
Ensimmäinen kuninkaiden kirja on yksi Raamatun Vanhan testamentin historiallisista kirjoista. Se on Raamatun yhdestoista ja juutalaisen Raamatun Tanakin toisen pääosion Nevi'imin eli profeettojen viides kirja. Ensimmäinen ja Toinen kuninkaiden kirja sisältävät selonteon muinaisen Israelin ja Juudan kuningaskuntien kuninkaiden teoista. Lisäksi niissä kerrotaan profeettojen Elian ja Elisan toiminnasta.
Ensimmäiseen ja Toiseen kuninkaiden kirjaan viitataan myös ”Kolmantena” ja ”Neljäntenä kuninkaiden kirjana” silloin, kun Ensimmäisestä ja Toisesta Samuelin kirjasta käytetään nimiä ”Ensimmäinen” ja ”Toinen kuninkaiden kirja”.
Historia
thumb|180px|left|Profeetta Elia.
Kuninkaiden kirjojen kirjoittajista tai kirjoitusajasta ei ole täyttä varmuutta. Tekstin lähteiksi on ilmoitettu seuraavat:
Kirjat on todennäköisesti kirjoitettu vuosien 561 eaa. ja 538 eaa. välillä. Ensin mainittuna vuonna Jojakim vapautui Babylonian kuninkaan Evil-Merodakin vankeudesta, ja se on viimeisen luvun (2 Kun. 25) ajoitus. Jälkimmäisenä vuonna Persian kuningas Kyyros Suuri antoi vapautusmääräyksen.
Tieteellisessä tutkimuksessa vallitsee kuitenkin yleisesti näkemys, että Kuninkaiden kirjat eivät ole syntyneet vain yhden henkilön kynästä, vaan pitkän ajan kuluessa ja useamman eri redaktorin toimesta. Kuninkaiden kirjojen kreikankielinen käännös Septuagintassa osoittaakin, että tekstiä laajennettiin jopa kokonaisilla jakeilla vielä hyvinkin myöhään: esimerkiksi jakeet 1 Kun. 6:11–13 puuttuvat Septuagintan editiosta. Septuagintan todistus osoittaa myös, että eri tekstiosioiden sijainnit ovat historian saatossa vaihdelleet huomattavastikin: esimerkiksi kuningas Josafatin (1 Kun. 22:41–51) hallintanarratiivi annetaan Septuagintassa jo jakeen 16:28 jälkeen.
Carlos Antonio López
Carlos Antonio López (4. marraskuuta 1790 Asunción – 10. syyskuuta 1862 Asunción) oli Paraguayn presidentti ja diktaattori vuosina 1844–1862.
Paraguayn ensimmäisen diktaattorin José Gaspar Rodríguez de Francian kuoleman jälkeen maata hallitsi juntta. Vuonna 1841 kongressi nimitti Lopezin konsuliksi ja vuonna 1844 seuraava kongressi valitsi hänet presidentiksi.
López oli juristi ja yksi maansa parhaiten koulutetuista miehistä. Hän oli monessa asiassa edeltäjänsä vastakohta, myös ulkoisesti: Francia oli langanlaiha, Lopez pulska. Francia oli idealisti, López käytti asemaansa oman varallisuutensa kasvattamiseen, ja nousi pian maan suurimmaksi maanomistajaksi.
Kuitenkin Paraguay kehittyi Lópezin valtakaudella. Väkiluku kasvoi, maanteitä ja lennätinlinjoja rakennettiin. Lisäksi hän vastusti orjuutta ja sääti lain, jonka mukaan orjien lapset eivät olleet enää orjia, vaan vapaita kansalaisia.
Oslon filharmoninen orkesteri
Oslon filharmoninen orkesteri on Norjan pääkaupungissa Oslossa toimiva sinfoniaorkesteri. Se perustettiin vuonna 1919. Nykyisellä nimellään orkesteri on toiminut vuodesta 1979 alkaen.
Oslon filharmonisen orkesterin kotisali on Oslon konserttihalli.
Keep Your Head Down
Keep Your Head Down on eteläkorealaisen popyhtyeen TVXQ:n viides koreankielinen studioalbumi. Albumin ensimmäinen versio julkaistiin 5. tammikuuta 2011 yli kaksi vuotta yhtyeen edellisen albumin Mirotic jälkeen. Keep Your Head Down olikin ensimmäinen albumi, jonka yhtye äänitti hajoamisensa jälkeen, ja sillä esiintyi aiemman viiden jäsenen sijaan vain kaksi, Jung Yunho (”U-Know”) ja Shim Changmin (”Max”).
Albumi sai hyvän vastaanoton ja nousi listakärkeen. Sen eri versiot myivät Etelä-Koreassa vuoden ensimmäisen neljänneksen aikana lähes 300 000 kappaletta, ja sen nimikkosingle ”Keep Your Head Down” myi Japanissa platinaa alle kuukaudessa 250 000 kappaleella. Lauluista ”Keep Your Head Down” ja ”Before U Go” tehtiin useita musiikkivideoita, jälkimmäisestä myös 16 minuutin lyhytelokuva.
Tausta ja tuotanto
Keep Your Head Down oli TVXQ:n ensimmäinen yhtyeen hajoamisen jälkeen julkaistu albumi. Kolme jäsentä, Kim Jaejoong (”Hero”), Park Yoochun (”Micky”) ja Kim Junsu (”Xiah”), erosi yhtyeestä sopimusriidan vuoksi, sillä he pitivät levy-yhtiö S.M. Entertainmentin kanssa solmittua 13 vuoden eksklusiivista sopimusta epäreiluna. He perustivat uuden JYJ-nimisen yhtyeen. TVXQ:ssa jatkoivat vain Jung Yunho (”U-Know”) ja Shim Changmin (”Max”).
Albumin tuotantoon osallistui useita säveltäjiä: Yoo Young-jin, Kenzie, Park Chang-hyun, E-Tribe ja Outsidaz. Changmin kirjoitti sooloballadinsa ”Confession” itse. Park Chang-hyun, joka oli säveltänyt myös TVXQ:n debyyttikappaleen ”Hug”, palasi albumille ja sävelsi balladin ”How Can I”. Yhtyeen edellisen albumin Mirotic julkaisusta oli ehtinyt kulua jo kaksi vuotta ja kolme kuukautta.
Markkinointi ja julkaisu
TVXQ julkaisi albumin ensimmäisen kappaleen ”Keep Your Head Down” 3. tammikuuta 2011 useiden eri musiikkisivustojen kautta Internetissä. S.M. Entertainment julkaisi albumin kansikuvan jo joulukuun lopussa 2010. Yhtiö laski liikkeelle myös teaser-videoita, joita voitiin esittää Korean television vuoden lopun tärkeissä televisio-ohjelmissa, kuten palkintoseremonioissa ja musiikkijuhlataltioinneissa.
Albumin julkaisu jaettiin alun perin kahteen osaan. Ensin 5. tammikuuta julkaistiin kymmenen kappaleen erikoisversio, jonka mukana oli satasivuinen valokuvakirja, kortti ja juliste, ja myöhemmin 12. tammikuuta julkaistiin standardiversio, jossa oli mukana yksi bonuskappale. Albumin erikoisversiota myytiin ensimmäisenä päivänä kello neljään mennessä yhteensä ainakin 15 000 kappaletta, mutta luku käsittää vain Internet-myynnin, ja albumi nousikin Koreassa listakärkeen.
TVXQ:n ensimmäinen virallinen paluu esiintymislavoille oli KBS-televisiokanavan musiikkiohjelmassa Music Bank. Yunho kertoi hetken olleen jännittävä ja tunteellinen, ja hän tunsi itsensä ”jälleen aloittelijaksi”. Hänen mukaansa kahdestaan esiintyminen vaati aiempaa enemmän kestävyyttä; ”Changmin laulaa korkeat sävelet ja [Yunho] matalat”. Japanissa yhtye esiintyi TV Asahin ohjelmassa Music Station ensi kerran yli vuoteen 28. tammikuuta. Single ”Keep Your Head Down” julkaistiin Japanissa 26. tammikuuta 2011. TVXQ lauloi singlen molemmat kappaleet (nimikkokappale ja ”Maximum”) japaniksi.
”Athena”-kappaletta käytettiin samannimisen korealaisen draamasarjan tunnussävelenä. ”Keep Your Head Down” valittiin vuorostaan japanilaisen Fuji TV -kanavan Utsukushii rinjin -draamasarjan tunnussäveleksi, ja se voitti parhaan tunnuskappaleen palkinnon. Yhtye pääsi myös GQ Japan -lehden kanteen.
18. maaliskuuta albumista julkaistiin uusi versio, johon oli lisätty R&B-tyylinen kappale ”Before U Go” ja siihen liittyvä intro ”Before U Go (Monologue)”. Myös uusi versio oli saatavilla postikorttisarjan ja julisteen kera. Huhtikuussa TVXQ kertoi albumin markkinoinnin kestäneen odotettua pidempään, mutta yhtye oli siihen tyytyväinen. Koska markkinointi Koreassa oli päättynyt, Yunho ilmaisi haastattelussa haluavansa keskittyä promootioihin ulkomailla ja tavata vihdoin enemmän myös yhtyeen ulkomaisia faneja.
Musiikkityyli
Albumi yhdistelee erilaisia popmusiikin tyylejä balladeista tanssittavampaan ja särmikkäämpään musiikkiin.
Sojuz TMA-7
Sojuz TMA-7 oli venäläinen miehitetty avaruuslento ISS-avaruusasemalle. Laukaisu tapahtui Baikonurin kosmodromilta 11. lokakuuta 2005 kello 3:55 UTC ja paluu liki 190 vuorokautta myöhemmin tapahtui 8. huhtikuuta 2006.
Keep Your Head Down
Musiikkityyli
Kappale ”Keep Your Head Down” kertoo miehen surusta, kun hän on joutunut rakastettunsa pettämäksi. Kappaleen koreankielisessä nimessä ”Wae (Keep Your Head Down)” on myös sana ”miksi”; nimi viittaa siihen, että myös pettäneen osapuolen tulisi pitää varansa, sillä hänelle voi käydä samoin. Kappaleen aloittaa rämisevä kitara, johon liittyvät rummut, trumpetti ja sample TVXQ:n aiemmasta kappaleesta ”Hey! Don’t Bring Me Down”. Kappaleen väliosat ja sillat ovat särmikkäitä eikä se seuraa tavanomaista popkappaleen rakennetta. Yunho esittää rap-osion sen loppupuolella. ”Keep Your Head Down” erosi raskaine rumpuineen ja bassoineen yhtyeen aiemmasta tyylistä. Kappaleen koreografiassa on kohta, jossa kaksikko vaikuttaa tappelevan, ja Yunho kertoi Changminin lyöneen häntä ”armotta” esiintymisen aikana.
Albumilla on kaksi soolokappaletta: Yunhon laulama, ”slow-jam”-tyylinen E-Triben säveltämä kappale ”Honey Funny Bunny” ja Changminin esittämä, piano- ja orkesterisäesteinen menetetystä rakkaudesta kertova balladi ”Confession”. Tanssittavalla kappaleella ”Crazy” vierailee Trax-yhtyeen Jay. Kappale ”Maximum” yhdistelee vuorostaan perinteisiä korealaisia soittimia, kuten gayageum, jing (gongi) ja kkwaenggwari (pieni gongi), nykyaikaiseen popmusiikkiin.
Sojuz TMA-7
Kyseessä oli Yhdysvaltain ja Venäjän vuonna 1996 solmimaa tasapaino-sopimusta, jossa sovittiin yhdestätoista Sojuz-lennosta avaruusasemalle. Sopimuksen ollessa umpeutumassa Yhdysvallat otti uusien Sojuz-lentojen määrän jne. neuvotteluihin avukseen vuonna 2000 laaditun Iran Nonproliferation Act-lakinsa.
Miehistö
Laukaistu
Keep Your Head Down
Videot
S.M. Entertainment julkaisi ”Keep Your Head Down” -kappaleen musiikkivideon 4. tammikuuta 2011 YouTube-tilinsä kautta. Videossa TVXQ esittää kappaleen tanssiryhmän kanssa eri lavasteissa ”hienon valaistuksen ja taitavan koreografian” kera. Musiikkivideon ohjasi Cheo Soo-hyun, ja siinä käytettiin matrix-kameroita ja naruja kamppailulajimaisten tanssiliikkeiden esittämistä varten. Videosta julkaistiin myös pian kaksi puhdasta tanssiversiota.
Myös ”Before U Go” -kappaleesta tehtiin Cheo Soo-hyunin ohjaama musiikkivideo. Video kuvattiin Gangnamin, Incheonin ja Ilsanin lähellä viiden päivän aikana, ja siinä esiintyivät myös näyttelijät Choi Jong-yoon ja Go Ara. Myös tässä videossa käytettiin matrix-kameroita. Toimintaelokuvaa muistuttava video kertoi tiedustelupalvelun agentteina työskentelevistä neljästä ystävästä ja heidän välisestään rakkaudesta, petoksesta ja ystävyydestä. Videon keskeisin teema on Choi Jong-yoonin esittämän hahmon päätös pettää ystävänsä. Videosta julkaistiin 21. maaliskuuta myös lyhytelokuvan mittainen, elokuvalaatuinen 16 minuuttia pitkä versio. Pidemmällä videolla oli ”Before U Go” -kappaleen lisäksi myös laulut ”Keep Your Head Down” ja ”믿기 싫은 이야기 (How Can I)”. Videon musiikin sovitti ohjaaja Lee Dong-jun.
Sojuz TMA-7
Miehistö
Paluu
Keep Your Head Down
Videot
29. maaliskuuta Before U Go -kappaleesta julkaistiin kolmas, Hong Won-kin ohjaama musiikkivideo, jossa oli ”seksikäs ja moderni” tanssiesitys. Toisin kuin aiemmat toiminnantäytteiset videot, uuden videon tarkoitus oli kertoa kappaleen tarina tyylikkään koreografian kautta.
Vastaanotto
Single ”Keep Your Head Down” nousi julkaisupäivänään listakärkeen ja sitä myytiin 15 000 kappaletta. Kappaleen video katsottiin Youtubessa julkaisunsa jälkeen kahdessa päivässä lähes kaksi miljoonaa kertaa. Japanissa single julkaistiin 26. tammikuuta, ja se nousi ylivoimaisesti Oricon-listan ensimmäiseksi yli 133 000 myydyllä kopiolla. Toisena päivänä singleä myytiin yli 40 000 kappaletta. Japanissa RIAJ myönsi singlelle helmikuussa platinaa, kun se oli myynyt yli 250 000 kappaletta.
Anders Svanebo
Hän debytoi maastohiihdon maailmancupissa jo marraskuussa 2004 Jällivaarassa ollen 15 kilometrin perinteisen kilpailussa 94. Seuraavaksi hän kilpaili maailmancupissa vasta reilun viiden vuoden kuluttua Lahdessa. Ensimmäiset maailmancupin pisteensä Svanebo saavutti tammikuussa 2015 ollen Rybinskin 15 kilometrin vapaan hiihtotavan kilpailussa 24. Hänen paras sijoituksensa maailmancupissa on 22. sija, joka tuli Rybiskissä vain paria päivää myöhemmin yhdistelmäkilpailussa.
Hockey GM
Hockey GM on internetissä pelattava managerointipeli, jossa tarkoituksena on koota kuuden pelaajan jääkiekkojoukkue, joka koostuu maalivahdista, kahdesta puolustajasta ja kolmesta hyökkääjästä. Pisteitä saa sen mukaan, miten sen pelaajat menestyvät oikeissa NHL-otteluissa.
Ricardo Antonio Chavira
Ricardo Antonio Chavira (s. 1. syyskuuta 1971 Austin Texas) on yhdysvaltalainen näyttelijä. Hänet tunnetaan roolistaan sarjassa Täydelliset naiset vuosina 2004–2012. Chaviralla on meksikolaisia, saksalaisia ja irlantilaisia sukujuuria.
Hockey GM
Käyttäjällä voi olla useampia superpeli- tai hyperpelijoukkueita. Ilmaisia peruspelijoukkueita voi olla vain yksi henkilöä kohden.
Hockey GM on jaksoiteltu kuuteen eri jaksoon. Jokaisessa jaksossa parhaiten menestyvät käyttäjät ansaitsevat kuukausittain vaihtuvia palkintoja.
Ricardo Antonio Chavira
Ura
Chavira on esiintynyt useissa riippumattomissa elokuvissa sekä Touchstone Picturesin Alamossa. Ennen Täydellisiä naisia hän oli vakinaisena sarjassa The Grubbs sekä väliaikaisena sarjoissa Mullan alla ja The Division. Vierailurooleja hänellä oli sarjoissa Joanin salaisuus, Kartellikuningas, 24, Kunnian miehet, NYPD Blue, Philly ja Enkelten kaupunki. Chavira oli myös jonkin aikaa The George Lopez Show’ssa. Hän teki ensimmäisen ääniroolinsa animaatioelokuvaan Superman/Batman: Public Enemies, jossa hän esitti Major Forcea.
Keep Your Head Down
Vastaanotto
Keep Your Head Down -albumi johti Koreassa vuoden ensimmäisen neljänneksen myyntitilastoja yli 230 000 myydyllä kopiolla, ja uudelleen pakattu versio albumista nousi kolmanneksi noin 50 000 myydyllä kopiolla. Myös uudelleen pakattu versio nousi maaliskuussa Hanteo-listan kärkeen. Japanissa albumin koreankielinen, Japaniin lisensoitu versiokin nousi julkaisupäivänään toukokuussa Oricon-listan toiselle sijalle yli 10 000 myydyllä kopiolla. Albumi nousi listaykköseksi myös Taiwanissa.
Ricardo Antonio Chavira
Perhe
Chaviralla ja hänen vaimollaan Marcea Dietzelillä on kaksi lasta, vuonna 2003 syntynyt poika ja vuonna 2008 syntynyt tytär. Pariskunta avioitui vuonna 2007 oltuaan jo pitkään yhdessä. Ricardo Antonio Chaviran isä on Bexarin piirikunnan tuomari Juan Antonio Chavira.
Hockey GM
Rekisterinpitäjänä pelissä on Sanoma Media Finland Oy.
Keep Your Head Down
Vastaanotto
TVXQ voitti useita palkintoja comebackinsa jälkeen, esimerkiksi SBS-televisioyhtiön Inkigayo-musiikkiohjelman Mutizen-palkinnon kolme kertaa peräkkäin. ”Keep Your Head Down” -kappaleen live-esiintymiset ja koreografia saivat myös hyvää palautetta. Kappaleen musiikkivideokin sai positiivisen vastaanoton. Newsen.comin artikkeli kutsui videota ”visuaaliseksi terminaattoriksi” ja ylisti paitsi ohjaaja Cheo Soo-hyunin työtä myös TVXQ:n esiintymistä. Bloggari Perez Hilton kehui videota blogissaan tuoden sille lisäjulkisuutta. ”Keep Your Head Down” voitti MTV Korean äänestyksen S.M. Entertainment -yhtiön ”kuumimmasta singlestä”, ja kappale ”Before U Go” tuli kolmanneksi Super Junior -yhtyeen laulun ”No Other” jälkeen. TVXQ voitti myös korealaisten idolien keskuudessa järjestetyn äänestyksen ”vaikuttavimmasta esityksestä” ja ”hienoimmasta musiikkivideosta”.
Yam-lehti antoi albumille neljä tähteä viidestä ja kirjoitti, että Changmin ja Yunho toimivat duettona yhdessä hyvin. Albumilla on lehden arvostelijan mukaan tasapainoisesti sekä nopeampia tanssittavia että hitaampia kappaleita, ja autotunea on käytetty vähän, toisin kuin k-popissa usein. Eräs Seoul Beats -verkkosivuston arvostelija puolestaan kritisoi yhtyeen markkinointia ja antoi albumille vain kaksi tähteä. Hänen mukaansa albumi on ”kohtalaisen sotkuinen” ja pikemminkin ”minialbumi”, jonka kappaleet eivät ole haastavia laulaa, sillä ryhmän kaksi tärkeintä vokalistia erosivat yhtyeestä. Keep Your Head Down -kappaleen rakenne on vuorostaan ”heikko” eikä sillä ole huippukohtaa, mutta yhtyeen koreografia on onnistunut.
Hello K-pop -sivuston arvostelija nautti albumista, ja se vei ”monipuolisuudellaan [...] pois huolet Yunhon ja Changminin laulutaidoista”. Japanilainen laulaja ja näyttelijä Fukuyama Masaharu ylisti TVXQ:n esiintymistä ja kehui myös ”Keep Your Head Down” -kappaleen musiikkivideota. Myös kriitikko Chikada Haruo piti albumista. Hän kertoi kolumnissaan ajatelleensa yhtyeen musiikin muistuttavan japanilaisen Chemistry-duon tyyliä, sillä siinä oli jäljellä vain kaksi jäsentä, mutta yllättyi kappaleen raskaasta introsta.
Nina Luukkainen
Nina Johanna Luukkainen (o.s. Koivumäki, s. 23. heinäkuuta 1985 Pori) on suomalainen judoka. Hänen sarjansa oli 57 kilogrammaa ja vyöarvonsa toinen dan. Luukkainen edusti Tampereen Judoa ja häntä valmensi Tapio Mäntymäki.
Tampereella asuva Luukkainen aloitti judon harrastamisen kuusivuotiaana. Hän saavutti hopeaa alle 17-vuotiaiden Euroopan nuorten olympiapäivillä vuonna 2001. Seuraavana vuonna hän sai alle 20-vuotiaiden EM-hopeaa ja vuonna 2004 samassa ikäluokassa EM-pronssia. Vuonna 2006 hän saavutti EM-hopeaa alle 23-vuotiaiden sarjassa.
Aikuisten arvokilpailuissa Luukkainen sijoittui viidenneksi sekä Tampereen EM-kilpailuissa 2006 että Rio de Janeiron MM-kisoissa 2007. Maailmancup-kilpailuissa hän oli toinen Tallinnassa maaliskuussa 2006 ja Hampurissa helmikuussa 2008. Hän edusti Suomea Pekingin olympialaisissa 2008. Hävittyään avausottelunsa Xu Yanille hän jatkoi keräilyotteluissa, joista voitti ensimmäisen, mutta hävisi toisen pudoten jatkosta.
Luukkainen on voittanut Suomen mestaruuden vuosina 2002, 2004, 2005, 2007 ja 2008. Pohjoismaiden mestaruuden hän voitti 2009.
Luukkainen lopetti kilpailu-uransa vuonna 2009.
Ctenolophonaceae
Ctenolophonaceae on pieni kasviheimo koppisiemenisten Malpighiales-lahkossa. Sen ainoa suku on Ctenolophon.
Ulkonäkö ja koko
Ctenolophon-lajit ovat puita, joiden soluissa on oksalaattikiteitä ja karvat ovat kimppuina tai tähtikarvoja. Silmut ovat suomuisia. Lehdet ovat vastakkaisia, korvakkeellisia ja ehytlaitaisia. Kukinto sijaitsee varsipäätteisesti. Kukkanuput ovat pitkänomaisia. Verhiö on tyveltään kasvanut yhteen, teriö toimii kukkanupussa suojuksena, on kierteinen eli kontortti ja kariseva. Pohjuskehrä on 10-liuskainen, liuskat sijaitsevat vuorottain heteiden kanssa. Hetiö on tyveltään kasvanut yhteen ja kiinnittyy kehrään. Sikiäin on yhdislehtinen ja koostuu kahdesta emilehdestä; väliseinät ovat ohuita. Vartalo on lyhythaarainen. Hedelmä on kota ja turvonneen verhiön suojaama, yksisiemeninen. Siemen pysyy kodan keskipylvääseen kiinnittyneenä kotaliuskojen karistessa ja on vaipallinen; vaippa (arillus) on enemmän tai vähemmän karvainen. Siemenessä on runsas endospermi ja hyvin suuret sirkkalehdet poimuttuneina.
Linja 7bis (Pariisin metro)
Paris Métro Ligne 7bis (Linja 7bis) on yksi Pariisin metron linjoista. Se palvelee 19. ja 20. arrondissementtia kaupungin koillisosassa. Sen kalustona on 7 kappaletta 3-vaunuisia MF 88-runkoja. Linja on hyvin lyhyt; sen pituus on vain 3,1 km ja asemia on kahdeksan. Keskimääräinen asemanväli on 443 m. Linja tekee toisessa päässään silmukan, jonka sisällä on kolme asemaa.
Tulevaisuus
Linjat 3bis ja 7bis yhdistää nykyään tunneli, jossa on suljettu asema (Haxo). Haxon avaamista ja bis-linjojen yhdistämistä uudeksi linjaksi 15 harkitaan. Samalla linjaa on mietitty laajennettavan yhdellä asemalla länteen, jolloin pääteasema olisi Château Landon. Uusi linja välillä Château Landon-Gambetta voitaisiin avata aikaisintaan vuosien 2013 ja 2020 välillä.
Ctenolophonaceae
Levinneisyys
Ctenolophon-suku kasvaa Länsi-Afrikassa ja Malaijien saaristossa.
Toinen kuninkaiden kirja
Toinen kuninkaiden kirja on yksi Raamatun Vanhan testamentin historiallisista kirjoista. Se on Raamatun kahdestoista ja juutalaisen Raamatun Tanakin toisen pääosion Nevi'imin eli profeettojen kuudes kirja. Ensimmäinen ja Toinen kuninkaiden kirja sisältävät selonteon muinaisen Israelin ja Juudan kuningaskuntien kuninkaiden teoista. Lisäksi niissä kerrotaan profeettojen Elian ja Elisan toiminnasta.
Ctenolophonaceae
Luokittelu
Ctenolophon-lajeja tunnetaan kolme. Aiemmin ne on liitetty pellavakasvien (Linaceae) yhteyteen, jotka edelleenkin kuuluvat samaan lahkoon, mutta läheisimmiksi sukulaisheimoiksi ovat osoittautuneet Erythroxylaceae ja mangrovepuukasvit (Rhizophoraceae). Näiden kolmen heimon kladia voidaan nimittää ritsoforoideiksi, ja sille ovat ominaisia mm. vastakkainen lehtiasento, korvakkeiden suojaama päätesilmu, nivelikkäät kukkaperät, hetiön ulkopuoleinen mesiäinen, kymmenen hedettä, jotka ovat eripituisia kahdessa kiehkurassa, tyvikiinnitteiset ja tyvestään yhtyneet ponnet, yhdislehtinen sikiäin, kärki-istukka, pallomaiset tai liuskaiset luotit, kunkin emilehden kaksi siemenaihetta, hedelmän verhiöllisyys ja vaipalliset siemenet.
Toinen kuninkaiden kirja
Ensimmäiseen ja Toiseen kuninkaiden kirjaan viitataan myös ”Kolmantena” ja ”Neljäntenä kuninkaiden kirjana” silloin, kun Ensimmäisestä ja Toisesta Samuelin kirjasta käytetään nimiä ”Ensimmäinen” ja ”Toinen kuninkaiden kirja”.
Yhteenveto
left|thumb|180px|2 Kun. 2:11: Elia otetaan taivaaseen. [[Gustave Doré.]]
Joosuan kirja
Joosuan kirja on yksi Raamatun Vanhan testamentin historiallisista kirjoista. Se on Raamatun kuudes ja juutalaisen Raamatun Tanakin toisen pääosion Nevi'imin eli profeettojen ensimmäinen kirja.
Historia
thumb|left|240px|Jumala pysäyttää [[aurinko|auringon.]]